
	המאפיין
	הערות לניקוד

	7.1 קישוריות
תאריך עדכון: 20/11/2025
	ניקוד מרבי – 3 נק'
מאפיין זה יחליף את המאפיינים 2.1 בשלמותו ו-7.1 (סעיף 1) הקיימים ואת הניקוד שלהם.  
אם מצטבר ניקוד נוסף מעבר לניקוד המרבי המתאפשר במאפיינים הקיימים, יילקח הניקוד הנוסף ממאפיין 9.1 בפרק החדשנות.


מטרה
לעודד התניידות תדירה באמצעות תנועה בת-קיימה (כגון הליכה ברגל, רכיבה בכלים זעירים / לא ממונעים) ושימוש באמצעי תחבורה מופחתי זיהום באמצעות מיקום מבנים באזורים המאופיינים בקישוריות גבוהה ונוחה לסביבה הבנויה הסמוכה, למוקדי תחבורה ולפעילות שבה.


	 מס' סעיף 
	קריטריונים להערכה
	ניקוד

	
	הערה:
אפשר לצבור ניקוד במאפיין זה בסעיף 1 או בסעיף 2.
	

	1. 
	סביבה המעודדת הֲלִיכוּת
השטח הנבדק קיבל ציון כולל של 4 ומעלה במדד מראה מקום המקוון או השטח הנבדק נמצא בשכונה שנמדדה על פי מדד מראה מקום ושעמדה ב-4 מתוך 5 היעדים המצוינים כמפורט במדד להלן:
1. צפיפות צמתים לקמ"ר ברשת ההליכה
2. נגישות ל-3 סוגים של מוסדות ציבור
3. נגישות לתחבורה ציבורית יעילה
4. שיעור השטחים הציבוריים הפתוחים
5. כיסוי חופת העצים מתוך השטח הלא מבונה

	2
	קישוריות האתר
קישוריות (Connectivity) האתר תימדד לפי אחד או יותר מהפרמטרים האלה: 
	

	2.1
	גישה רַגלית לסביבה הבנויה
הכניסה הראשית לבניין תמוקם במרחק שאינו גדול מ-500 מטרים מ-10 שימושים ציבוריים שונים (ראו רשימת שימושים ציבוריים בהערות בסוף הסעיף).
הערות:
1. המרחק נמדד מהכניסה הראשית של הבניין דרך מסלול הולכי רגל (ואינו נמדד בקו אווירי ישיר).
2. כלל השימושים הציבוריים שייבחרו יהיו זמינים לציבור הרחב. 
מהשימושים הציבוריים ייבחר עד סוג שימוש אחד בכל תא בטבלה הנושא את השם סוג שימוש, וייבחרו לפחות 3 שימושים מכל קטגוריה. 

	2.2
	גישה ברכיבת אופניים לסביבה הבנויה 
הכניסה הראשית לבניין תמוקם במרחק שאינו גדול מ-500 מטרים משביל אופניים רציף וקיים שמחבר לאחד מהקריטריונים האלה במרחק נסיעה של עד 3 ק"מ מהבניין: 
· בבניינים שאינם למגורים – אזור מגורים או לפחות 10 שימושים ציבוריים שונים (ראו רשימת שימושים ציבוריים);
· בבנייני מגורים – לפחות 10 שימושים ציבוריים שונים (ראו רשימת שימושים ציבוריים);
· בבנייני מגורים / בבניינים שאינם למגורים – תחנה קיימת של קו תחבורה ציבורית בין עירונית תדיר (ראו הערות). 
הערות:
1. המרחק משביל האופניים הרציף נמדד מהכניסה הראשית של הבניין דרך רשת הדרכים (ואינו נמדד בקו אווירי ישיר). 
2. לא יתקבל ניקוד אם המרחק אל אחד משלוש האופציות קטן מ-500 מטרים (במקרה זה יוענק הניקוד בסעיף 2.1 או 2.3 לפי העניין).

	2.3
	קרבה לתחבורה ציבורית, חלופית או שיתופית
הכניסה הראשית לבניין תמוקם במרחק שאינו גדול מ- 500 מטרים מתחנה קיימת של קו תחבורה ציבורית תדיר (ראו הערות). 

או 
הכניסה הראשית לבניין תמוקם במרחק שאינו גדול מ-500 מטרים מתחנה קיימת של תחבורה ציבורית חלופית או שיתופית (כגון אופניים עירוניים, קורקינטים משותפים, חניות לרכבים שיתופיים). 
הערה:
המרחק נמדד מהכניסה הראשית של הבניין דרך מסלול ברשת ההליכה (ואינו נמדד בקו אווירי ישיר).

	הערה לסעיפים 2.1, 2.2, 2.3:
אפשר להיעזר ביישומונים מבוססי מיקום כגון Google Maps, Govmap ועוד לתיעוד השימושים הציבוריים, שבילי האופניים, תחנות תחבורה ציבורית/חלופית/שיתופית והמרחקים מהכניסה לבניין.
	


 
	שיפוץ

	אין דרישות נוספות.


 
	גרעין ומעטפת

	אין דרישות נוספות.




ראיות נדרשות

	שלב מקדמי – בקשה להיתר

	שימו לב: על פי המדריך להגשה ולבדיקה של מקרי בוחן, יש להגיש אישור על מילוי המשוב לשלב מקדמי בקישור זה.
הצהרת יזם או מתכנן המפרטת את ההנחיה לעמידה בדרישת הקריטריון.




	שלב א – תכנון הבניין
	שלב ב – התאמה בין הביצוע לתכנון

	שימו לב: על פי המדריך להגשה ולבדיקה של מקרי בוחן, יש להגיש אישור על מילוי המשוב לשלב מקדמי בקישור הזה.
1. סביבה המעודדת הֲלִיכוּת
· הצגת ציון כולל של 4 ומעלה במדד מראה מקום המקוון של השטח הנבדק.
או
· דוח ניתוח מדד מראה מקום בעבור השכונה של השטח הנבדק המציג עמידה בדרישות הקריטריון המפורטות.

2.1 גישה רַגלית לסביבה הבנויה
· תוכנית או מפה בקנה מידה המציגה את המפורט להלן: מיקום הכניסה לבניין, מיקום השימושים הציבוריים הקרובים, מרחקים ומסלולי הליכה. 
· מסמך המציג את רשימת השימושים הציבוריים הקרובים ואת עמידתם בדרישות הקריטריון המפורטות.



2.2 גישה ברכיבת אופניים לסביבה הבנויה
· תוכנית או מפה בקנה מידה המציגה את המפורט להלן: מיקום הכניסה לבניין, מיקום ומרחק לשבילי אופניים ואורכם. 
· מסמך המציג את אזור המגורים / השימושים הציבוריים / תחנת תחבורה ציבורית בין עירונית במרחק של עד 3 ק"מ מהשטח הנבדק ואת עמידתם בדרישות הקריטריון המפורטות, לפי העניין. 



2.3 קרבה לתחבורה ציבורית, חלופית או שיתופית
· תוכנית או מפה בקנה מידה המציגה את המפורט להלן: מיקום הכניסה לבניין, מיקום תחנת התחבורה הציבורית/החלופית/השיתופית, מרחק ומסלול ההליכה. 
· מסמך המציג את לוח הזמנים ואת תדירות ההגעה של התחבורה הציבורית על פי דרישות הקריטריון המפורטות.

	שימו לב: על פי המדריך להגשה ולבדיקה של מקרי בוחן, יש להגיש אישור על מילוי המשוב לשלב מקדמי בקישור הזה.
1. סביבה המעודדת הֲלִיכוּת
ראיות נדרשות על פי דרישות שלב א'. אין דרישות נוספות לשלב ב'.




2.1 גישה רַגלית לסביבה הבנויה
מבדק בשטח הנבדק על ידי מעבדה מאושרת, המאמת והמתעד את מיקום הכניסה לבניין ואת הימצאותם של השימושים הציבוריים הקרובים ועמידתם בדרישות הקריטריון המפורטות. 
או
עדות מצולמת המאשרת את מיקום הכניסה לבניין ואת הימצאותם של השימושים הציבוריים הקרובים ועמידתם בדרישות הקריטריון המפורטות בפועל בשטח הנבדק.
או שילוב בין החלופות: מבדק בשטח או עדות מצולמת.

2.2 גישה ברכיבת אופניים לסביבה הבנויה
מבדק בשטח הנבדק על ידי מעבדה מאושרת, המאמת והמתעד את המפורט להלן: מיקום הכניסה לבניין, מרחק לשבילי האופניים, הימצאותם של השימושים הציבוריים הקרובים ועמידתם בדרישות הקריטריון המפורטות. 
או
עדות מצולמת המאשרת את המפורט להלן: מיקום הכניסה לבניין, מרחק לשבילי אופניים, הימצאותם של השימושים הציבוריים הקרובים ועמידתם בדרישות הקריטריון המפורטות בפועל בשטח הנבדק.
או שילוב בין החלופות: מבדק בשטח או עדות מצולמת.
2.3 קרבה לתחבורה ציבורית, חלופית או שיתופית
מבדק בשטח הנבדק על ידי מעבדה מאושרת, המאמת והמתעד את המפורט להלן: מיקום הכניסה לבניין, מיקום תחנת התחבורה הציבורית/החלופית/השיתופית, קווי התחבורה הציבורית, המרחק של התחנה מהכניסה לבניין בפועל. 
או
עדות מצולמת המאשרת את המפורט להלן: מיקום הכניסה לבניין, מיקום תחנת התחבורה הציבורית/החלופית/השיתופית, קווי התחבורה הציבורית, המרחק של התחנה מהכניסה לבניין בפועל בשטח הנבדק.
או
שילוב בין החלופות: מבדק בשטח או עדות מצולמת.





	הערות
כלי מדידה מראה מקום

קישור לאתר:
 https://citywalk.org.il/

קו תחבורה תדיר: 
קו תחבורה כגון אוטובוס, רכבת או רכבת קלה שתדירות ההגעה של הקו לתחנה בכיוון אחד היא לפחות אחת ל-12 דקות בממוצע בשעות השיא בימי חול (בוקר 09:00-06:30 וערב 19:00-15:30).

	רשימת שימושים ציבוריים 
להלן רשימת שימושים ציבוריים המאושרת לחישוב במאפיין 
	קטגוריה
	
	סוג שימוש ציבורי

	 מסחר ופנאי
	1
	חנות מזון – 
· סופרמרקט
· מכולת , צרכנייה, כלבו, חנות נוחות או קיוסק 
· שוק מזון קבוע (לא ייחשבו ירידים, מקום המכיל אירועי רכישה וכדומה שאינם מכילים רוכלים קבועים המוכרים מוצרי מזון)

	
	2
	חנות למוצרי בית

	
	3
	בית מרקחת

	
	4
	בנק

	
	5
	תיאטרון, בית קולנוע

	
	6
	חדר כושר, מרכז ספורט, סטודיו לאימונים, מרכזי בריאות, קאנטרי (לא ייחשבו מקומות אימונים חיצוניים כגון מתקני אימונים בפארקים ציבוריים עם או בלי מאמני כושר)

	
	7
	מספרה, מכון קוסמטי מכל סוג (ציפורניים, פנים, זקן/שפם וכדומה), לרבות לבעלי חיים

	
	8
	מכבסה, ניקוי יבש

	
	9
	הסעדה
מסעדות, בתי קפה, פאבים, ברים, דוכני מזון קבועים (ירידים, מקום המכיל אירועי רכישה, "דרייב-אין" לאיסוף מזון ללא אפשרות ישיבה וכדומה שאינם מכילים מקומות קבועים המוכרים מוצרי מזון לא ייחשבו)

	
	10
	חנויות להלבשה ולהנעלה

	
	11
	חנויות המוכרות סחורה שאינן ברשימה זו

	מוסדות ציבור ושירותים קהילתיים 
	1
	גני ילדים, בתי ספר (יסודי, חטיבת ביניים, תיכון), מעונות, צהרונים, אוניברסיטה, מכללה

	
	2
	מתנ"ס, מרכז קהילתי

	
	3
	מרכז תרבות או פנאי (מוזֵאון, ספרייה, משחקייה)

	
	4
	משרד ממשלתי המקבל קהל (כגון ביטוח לאומי, משרד הפנים, משרדי רווחה, שירותי מיסים וכדומה), שירותים עירוניים (כגון שירותים סוציאליים, משרדים המקבלים קהל וכדומה)

	
	5
	שירותי בריאות דוגמת מרפאות, בתי חולים, מרכזי בריאות הילד, מרכזי בריאות האישה, מרכזי טיפת חלב, מרפאות שיניים וכדומה (לא ייחשבו מכונים פרטיים, מכוני צילום או אולטרסאונד וכדומה)

	
	6
	בית תפילה

	
	7
	
דואר

	
	8
	פארק ציבורי, גני שעשועים, מתקני כושר ציבוריים, מגרשי ספורט ציבוריים

	
	9
	מוסדות ציבור ושירותים קהילתיים שאינם נכללים ברשימה זו ומשרתים את הציבור הרחב






מאגר מקרי בוחן באתר משרד הגנת הסביבה, לרבות מדריך וקישור לטופס רישום והערות למאפייני מקרי בוחן:
https://www.gov.il/he/pages/pioneer-clauses 
2

